Ken Adam

Kenneth Hugo «Ken» Adam (opprinnelig Klaus Hugo Adam, født 5. februar 1921 i Berlin i Tyskland, død 10. mars 2016 i London) var en britisk filmscenograf. Adam er kjent som skaperen av scenografien i 1960- og 1970-årenes James Bond-filmer. Han har vunnet to Oscar for beste scenografi for Barry Lyndon og Kongens galskap, og i alt medvirket han på 70 filmer hvorav syv var i James Bond-serien. Han ble adlet i 2003 som den første filmscenograf.

 Liv og virke 
 Bakgrunn 
Klaus Hugo Adam ble født i en velstående jødisk familie i Berlin. Faren drev sammen med sine brødre en fremgangsrik klesbutikk. Da nazistene tok makten ble familiens forretning tvunget i konkurs og i 1934 emigrerte deler av familien til Storbritannia. Adam gikk på St. Paul's School i Barnes, University College London og Bartlett School of Architecture der han studerte arkitektur. Under andre verdenskrig tjenestegjorde han i Storbritannias flyvåpen. Fan fløy etterhvert jagerflyangrep «mot nazistene og Hitler, men ikke mot Tyskland». Dermed var han en av tre tyskere i Royal Airforce. En av de to andre var hans bror Denis. Etter krigen studerte han arkitektur.

 Karriere i filmproduksjon 
Til filmen kom han i 1948 og under 1950-årene arbeidet han som scenograf med filmer som Soho Incident, Jorden rundt på 80 dager (1956) og Ben-Hur (1959). Han hadde ansvaret for scenografien for flere filmer av Robert Aldrich.

I 1962 ble han for første gang scenograf for en James Bond-film - Dr. No. Bondfilmer som Goldfinger (1964) (blant annet innsiden av Fort Knox), Operasjon Tordensky (1965), James Bond i Japan (1967) og Diamanter varer evig (1971) fulgte. Hans siste Bond-film var Moonraker (1979). Til James Bond i Japan laget han figuren Blofelds skjulested i en vulkan. Adams ideer til scenografi ble brukt som utgangspunkt for manus og historie. Adams fant blant annet på utskytingssetet i Aston Martin og Lotus Esprit som kunne brukes som ubåt. Noen av hans design var så overbevisende at publikum trodde at de virkelig hadde vært inne i Fort Knox.

I 1960-årene gjorde Ken Adam også scenografien for The Ipcress File (1965) og Funeral in Berlin med Michael Caine, samt bilen i Chitty Chitty Bang Bang.

1964 skapte han scenografien, deriblant det velkjente krigsrommet, for Stanley Kubricks Dr. Strangelove. Han var også scenograf for Kubricks Barry Lyndon (1975) som han fikk en Oscar for beste scenografi. Han fikk også en Oscar i 1994 for Kongens galskap. Ken Adam ble dessuten nominert til Oscar for Spionen som elsket meg (1977) og Addams Family Values.

I 1977 var Kubrick innom Pinewood studio der Bond-filmen The Spy Who Loved Me. Adam var ansvarlig for scenografi og ba Kubrick komme for å gi ham råd i hemmelighet. Etter Barry Lyndon'' hadde Adam bestemt seg for aldri mer å jobbe for Kubrick til tross for at han beundret Kubrick og hadde et nært forhold.

 Referanser 
 Oversatt fra engelskspråklig wikipedia

 Eksterne lenker 



Kategori:Britiske scenografer
Kategori:James Bond
Kategori:Personer fra Berlin